text: Forbipasserende mødt med flash mob 
  04 maj 2013 kl. 12.55
  Forbipasserende i to syd- og sønderjyske byer blev lørdag mødt med drømmelignende væsner. Tre kulturinstitutioner stod bag en omfattende flash mob. Se kunstvideo her.
  20 professionelle dansere og musikere og 15 udvalgte børn i alderen 13-15 år var lørdag på turné med en såkaldt flash mob.
  En flas mob er en gruppe mennesker, der uanmeldt overrasker forbipasserende på offentlige steder med et ofte underholdende optrin.
  I dag ankom deltagerne i bus og begyndte deres performance, da bussen åbnede dørene.
  Optrinet tog udgangspunkt i en aktuel udstilling på Trapholt: The World is my Skin af designeren Nick Cave.
  Se mere om udstillingen på Trapholts hjemmeside
  I den forbindelse har Ingrid Kristensen & Co. sammen med Modern Brass Quintet særligt koreograferet og komponeret dans og musik, der spiller sammen med Nick Caves drømmelignende univers. Kunstnerens skulpturer ?Soundsuits? vækkes til live i en magisk performance, der inddrager unge talentfulde dansere
  Efter ca. 15 minutters optræden blev flash mobben afsluttet ved at deltagerne strømmede ind i bussen igen og kørte væk.
  Det er Kunstmuseet Trapholt, det professionelle danseensemble Ingrid Kristensen & Co. samt orkesteret Modern Brass Quintet, der står bag arrangementet.
  Se kunstnernes egen præsentation af flash mobben
  Ingrid Kristensen opening the Nick Cave exhibition at Trapholt from Ingrid Kristensen on Vimeo.
  